|  |  |  |
| --- | --- | --- |
| Forskningsudvalget | |  |
| Mødereferat | | 22. juni 2020 |
| Forum | Forskningsudvalg |  |
| Møde afholdt | 17. juni 2020 kl. 13:00-15.00 |  |
| Sted | 10-3-28b |  |
| Referent | Charlott Hoffmann Jensen |  |

Til stede

Andreas Bandak (AB), Jørgen Delman (JD), Fredrik Hagen (FH), Lars Højer (LH), Anne Jörgensen Lindahl (AJL), Catharina Raudvere (CR)(via zoom), Kim Ryholt (KR), Jakob Skovgaard-Petersen (JSP), Margit Warburg (MW) og Charlott Hoffmann Jensen (CHJ).

Fraværende med afbud

Trine Brox, Maria Lindebæk Lyngsøe og Jørgen Bæk Simonsen.

Dagsorden

1. **Godkendelse af dagsorden**

Dagsorden godkendt.

1. **Opfølgning på sidste møde**

Ad pkt 5: Marie Curie master class gennemført som virtuelt program. Fire deltagere med tilknytning til ToRS.

Ad pkt 8: Forskningsklyngerafrapportering: efter mødet besluttet at alle klynger forlænges med 6 måneder pga lock down. Bevillinger forlænges tilsvarende. Dvs nye ansøgninger og rapporter udskydes ½ år.

Ad pkt 9: Forskningens dag blev aflyst og erstattet med zoom møder i grupperne. Alle grupper skulle udfærdige en SWOT analyse. Punktet følges op på dagens møde.

Ph.d området: MUS med ph.d. studerende er gennemført via zoom.

1. **FFU sager – orientering fra Lars Højer**

FFU afholdt møde 16. juni med ny konstitueret dekan som mødeleder. Udvalget diskuterede bl.a. følgende:

* KU’s forfremmelsesprogram for professorer. Der er ikke lagt op til en overgangsordning, dvs kan skabe en lang periode uden udnævnelser, hvilket harmonerer dårligt med fakultetets målplan. *Forfremmelsesprogrammet diskuteres på næste FU møde i efterårssemestret.*
* SAMF har inviteret HUM med i nyoprettet center: Copenhagen Center for Innovation and Public Policy. Uklart hvilken rolle HUM/ HUM forskere forventes at have.
* Diskuterede kommissorium ift datasikkerhed. LISU (Lokalt Informationssikkerhedsudvalg) ligger hos FFU. (På ToRS ligger ansvaret for håndtering af datasikkerhed hos ledelsen, som indtil videre udgør den lokale informationssikkerhedsgruppe (LISG). En af fakultetets medarbejdere inden for datasikkerhed mødes med ToRS’ nye ledelse, når den er tiltrådt.
* Hans-Christian Køie Poulsen fremlagde oversigt over bevillinger til HUM for 2018 og 2019. Rekordåret fra 2018 vil muligvis blive nået igen for 2019 (for HUM samlet, ikke for ToRS).
* Nyt opslag for prodekan for forskning-stillingen kommer snart.

1. **Opfølgning på SWOT analyser fra fagene**

Efter aflysning af Forskningens dag, blev uddannelseskoordinatorer bedt om at indkalde til møder i de respektive grupper. Det blev modtaget meget forskelligt.

Udvalget diskuterede de fremsendte bilag og kom frem til følgende overordnede opmærksomhedspunkter:

* Forholdet mellem discipliner, fag og områder. Områdestudier kan skabe afstand til den enkeltes disciplin. Det er vigtigt for forskerne, og de studerende, at have tilknytning til et fag og en disciplin. Asienstudiers oversigt over discipliner forskere ser sig selv i, bør udvides til hele instituttet.
* Digitale løsninger i forskningen. Dele erfaringer med digitale platforme, forskningsemner etc. Særligt et behov for kurser i Digital Literacy, som de fleste fastansatte forskere ikke er trænet i. Forslag at nedsætte arbejdsgruppe der ser på mulighed for træning og på hvordan forskere fra forskellige fag/ discipliner kan inspirere hinanden ift digitale metoder. Metodekursus kan også inddrage hvordan man som forsker forholder sig til politiske emner.
* Forholdet mellem forskning og undervisning. Generel enighed om at undervisningen (og andre opgaver) kan tage tid fra forskningen. Men der er forskel på hvordan undervisningen fylder og hvordan det påvirker forskningen afhængig af om der er mange eller få studerende.
* Sammenhængende forskningstid. ”tidsrøvere” skal identificeres og FU kan komme med forslag til hvordan man kan skabe sammenhængende forskningstid.
* Forskeruddannelse. Tiltrækning af talent til Ph.d. en udfordring fra flere. Andre savner muligheder for at stærke kandidater kan søge ph.d. efter endt uddannelse.
* BFI. Hvordan forholder vi os til måling af forskningskvalitet? BFI systemet har visse fordele, men skal måske erstattes af mere brugbare løsninger?
* Institutionalisering af interne seminarer. Nogle faggrupper har løbende seminarer, andre ønsker at indføre det.
* Hjælp til nyansatte forskere. Hvordan sikrer vi at nyansatte hurtigt finder vej rundt i KU’s og andre relevante systemer/ ressourcer ift forskning?
* Bemandingsplan. Hvordan sikrer vi en fornuftig aldersfordeling blandt forskerne, således at der er kontinuitet.

*Punkterne tages op igen på næste møde, hvor der vil være analyser fra alle områderne. FU vil se på listen og diskutere hvor udvalget kan bidrage til nye initiativer og strategier.*

1. **Ph.d. området**
   1. *Information fra ph.d koordinator (CR)*

* CR fratræder som ph.d. koordinator med udgangen af august. Der er endnu ikke udpeget en afløser. Udvalget takkede CR for sit store arbejde gennem en årrække.
* Tiltag for at følge de ph.d. studerende tæt under lock down: CR skrev ud til alle ph.d.’ere tidligt for at skabe et overblik over forskningsmæssige, organisatoriske og sociale påvirkninger. Det er tydeligt at en del af ToRS’ ph.d. studerende er hårdt ramte pga. manglende muligheder for dataindsamling etc. Selvom genåbning er på vej, er alle planer for fremtidige rejser uden for Europa meget usikre.
* De ph.d. studerende har sat stor pris på den mini MUS de blev tilbudt med institutleder.
* Alle der skulle være færdige inden for et år efter lock down kunne søge om 1-3 måneders forlængelse. Institutleder behandler og fremsender til dekanen med indstilling til hvem der bør forlænges.
* Ph.d. koordinatorerne mente, at revision af ph.d.-planerne ikke er nok til at tilpasse igangværende afhandlingsprojekter post-corona. En værktøjskasse vil blive sendt til alle ph.d.-studerende og vejledere.
* Systemet Ph.d. Planner er igangsat fra 1. september. Alle nuværende ph.d. studerende og vejledere skal senest 15. august indtaste data. Aase Grundtvig fra HR har tilbudt at besøge institutterne og besvare spørgsmål om systemet.
* Fakultetets data management medarbejdere har afholdt webinar i starten af juni. De inviteres til at holde igen, da mange har særlige udfordringer ift. data management.
* Et pre-defence seminar er afholdt som webinar under lock-down og to mere er planlagt til ultimo juni og august; et tidligere udsat Writing seminar kan til alles glæde dog afholdes “in real life” 18. juni.
* Udvalget efterspurgte hvad der sker med 2. års ph.d. studerende. De har ikke kunne søge om forlængelse, men har også været ramt. CR mente, at der ikke ser ud til at være nogen mulighed for kompensation for dem, der har mere end et år tilbage.

1. **Meddelelser**
   1. *Meddelelser fra formand og administration*

* LH fortsætter som viceinstitutleder for forskning under ny institutleder samt som formand for FU. Den nye institutleder ønsker at deltage i FU møder. *Et nyt kommissorium vil blive udarbejdet og forelagt til diskussion på første møde i efteråret 2020.*
* Ledelse og ph.d. skole har været travlt optaget af at få overblik over lock downs konsekvenser for ansatte i midlertidige stillinger (ph.d. og post docs) og KU har arbejdet på retningslinjer.
* Forskerstøtte på HUM har diskuteret Carlsbergs virkemiddel Young Researcher [kan søges af fastansatte lektorer inden for to år efter ansættelse] mhp. eventuel fælles henvendelse til fonden for at gøre opmærksom på få nyansatte og derfor få mulige ansøgere. En oversigt har vist 9 potentielle ansøgere i år, hvilket den konstituerede dekan ikke anså for problematisk.
* Oplæg om EU midler på onsdagsmøder i foråret blev afbrudt. Prøver at sætte det i gang for efterårssemestret igen.
* LH har haft debatindlæg i Weekendavisen om det problematiske i at der smides store summer efter Corona-forskning. *LH rundsender indlægget til medlemmerne*.
  1. *Ansøgninger*
* DFF: Tre Sapere Aude [to er gået videre til ekstern review], heraf én også søgt Inge Lehmann, én netværks- og tre Corona ansøgninger indsendt i april. Én tematisk ansøgning indsendt primo juni.
* Velux: Én Velux Corona ansøgning indsendt i april samt to kernegruppe fase 2 ansøgninger i maj.
* To NOS-HS netværksansøgninger og én netværksansøgning til International Network Programme.
* Én ansøgning til AXA Research Funds særlige Corona opslag.
* Én ansøgning om ph.d. stipendie til Offerfonden, samt én til ph.d uden for universiteterne (indskrivning her, ansættelse på Musikkonservatoriet). Sidstnævnte også indsendt til Kulturministeriets opslag vedr. ph.d. stipendier.
* Indologi har søgt flere fonde om støtte til bearbejdning af Ken Zysks manuskriptsamling, som nu ligger på ToRS.
  1. *Bevillinger*
* Velux Corona ansøgning er bevilget.
* Novo nordisk ph.d. stipendie ansøgning til kunsthistorieopslag bevilget. Indskrivning her, men ansættelse på SMK.
  1. *Information fra medlemmer*
* Flere medlemmer udtrykte frustration over HR centrets langsommelige og sjuskede arbejde og dårlige service. Opslag kommer sent med forkerte deadlines og medarbejderne har ikke sendt fysiske dokumenter til eksterne bedømmere som efterspurgt, hvilket forsinker bedømmelser betragteligt.

1. **Evt.**

Intet at bemærke.

Mødet slut kl. 14:20